**ROBERTO SOLIME – FITOTERAPEVT NOVEGA TISOČLETJA**

**V Italiji ste dobro poznan strokovnjak za zeliščno medicino. Še posebej izstopajo vaše stalne raziskave, ki jih odlikuje neprecenljivo znanje in dolgoletne izkušnje. Vse vaše strokovno delo je popolnoma osredotočeno in posvečeno zdravju, pravilni prehrani, dobremu počutju in lepoti. Za svoj prispevek družbi ste dobili priznanje celo od papeža.**   
Kmalu bom praznoval 40. obletnico svojega delovanja: raziskav, razvoja in proizvodnje izdelkov, ki naj bi zadovoljevali potrebe ljudi. Priznanje sem dobil od papeža Janeza Pavla II v letu 1998, kar si seveda štejem še v posebno čast.

**Kako je naraven način uporabe zeliščne medicine zakoreninjen v vsakdanjem življenju v Italiji, od koder prihajate?**   
Uporaba zdravilnih rastlin je bila od nekdaj globoko zakoreninjena v naši državi in v ljudskem izročilu. Na primer že od leta 1931 je v Italiji potrebno opraviti diplomski študij za opravljanje poklica rokovanja z zdravilnimi rastlinami v smislu predelave in raziskav. S prihodom kemije je bila zeliščarska medicina odrinjena na stranski tir. Zadnjih 20 let pa ljudje zopet čutijo veliko potrebo po uporabi zdravilnih rastlin in jih vse več tudi uporabljajo v vsakodnevnem življenju, kljub pogosto še vedno odklonilnemu mnenju medicinske stroke.

**Kaj so po vašem mnenju ključne prednosti pri uporabi naravnih izdelkov za zdravje?**   
Ljudje smo tesno povezani z naravo, še posebej z rastlinami, ki imajo DNK, tako kot mi. V vsaki rastlini, od sadja do zelenjave, do tako imenovanih zdravilnih rastlin, smo našli veliko vsebnost funkcionalnih aktivnih snovi, ki nam omogočajo obdržati in ohranjati funkcionalno ravnotežje. Pomoč strokovnega znanja na tem področju nam omogoča razumevanje, katere rastline so najbolj primerne za vsakega posameznika.

**Kako sodelujete z odmevnim italijanskim inštitutom RIZA?**   
Skupaj z dr. Morellijem, ustanoviteljem Riza inštituta, beležimo dolgoletno sodelovanje pri pisanju v različne strokovne publikacije.

**Evropska komisija je vzpostavila pravila, ki naj bi pomagala zagotoviti, da bodo prehranska dopolnila "varno in pravilno" označena. Kakšno je vaše mnenje glede teh predpisov?**   
Mislim, da ljudje, ki zastopajo Evropsko komisijo, ne poznajo prav natančno rastlinskega sveta. Poglejmo na primer medicinske fakultete. Praviloma nimajo predmetov za izobraževanje in študij rastlin, kaj šele za integralne rastline, v mislih imam celotno fito raznovrstnost. Zahvaljujoč naraščajočemu interesu ljudi in zaradi izraženih koristnih učinkov je bila Evropska komisija primorana poskrbeti tudi za to področje in je uvedla določena pravila. Iz tega razloga je postalo obvezno navajati na deklaracije cel spekter opozoril, kot so »dnevnega odmerka se ne sme prekoračiti« ali »ni primerno za otroke do 3. leta starosti«. Za druga prehranska dopolnila so določena še dodatna opozorila kot je »ne uživajte v času nosečnosti in dojenja« ali »ni primerno za otroke, mlajše od 12 let«, s čimer pa se povsem ne strinjam. Po mojem mnenju, s 40. leti izkušenj na tem področju, so ta opozorila pretirana za večino rastlinskih prehranskih dopolnil.

**Vaše podjetje Solime se ukvarja s proizvodnjo in prodajo velikega števila najbolj kakovostnih naravnih izdelkov. Še vedno odkrivate nove zdravilne rastline in učinkovine?**

Dejansko imamo kar okrog 2000 registracij in smo vedno osredotočeni na raziskave najboljših sestavin, na stalne izboljšave kakovosti naših izdelkov in varstva našega okolja. Naša poslovna vizija je, da stalno ohranjamo tradicijo in jo plemenitimo z inovativnimi rešitvami.

**Ali v tej veliki množici vaših izdelkov obstaja izdelek, ki vam je še posebej pri srcu? Zakaj?**   
Ne bi se mogel opredeliti. Vezan sem na vsak posamezen izdelek, saj je vsak izmed njih nekaj posebnega, narejen z namenom, da s svojimi učinkovinami služi pravemu namenu. Mogoče bi izpostavil Gelevital, na katerega sem čustveno navezan, ker sem ga prvotno naredil za svojega očeta. Sinovi bi želeli preprečiti staranje svojih staršev in bil sem prepričan, da bo ta pripravek vrnil mojemu očetu nekaj tistega , »kar so mu leta vzela«. Rezultat se je pokazal zelo hitro, skoraj nisem mogel verjeti svojim očem: povrnila se mu je mladostna energija, tonus, moč in vitalnost. Še spomin je imel veliko boljši! V našem naboru izdelkov obstaja še veliko takšnih, ki imajo »svojo zgodbo«. Zanimiva je tudi tista s kolostrumom. Pred več kot 20 leti sem začel izdelovati prve študije s to čudežno snovjo. Dosegel krasne rezultate, ki so vidni v obliki izdelkov na osnovi kolostruma in pomagajo pri reševanju številnih težav.   
  
**Kako proizvajate Solimejeve izdelke? Ali uvozite vse rastline in olja ter druge sestavine iz tujine ali imate tudi svojo proizvodnjo rastlin v Italiji?**   
Veliko naših surovin izvira iz naših krajev, na našem posestvu v Borgo Mont del Gesso, v vasi, ki obstaja že iz leta 1000. Tam imamo 33 hektarov obdelovalnih površin, travnikov in gozdov, ki so vir samoraslih rastlin, veliko rastlin pa tudi sami pridelamo. Takoj, ko rastline dosežejo "balzamično obdobje" (to pomeni, ko rastlina doseže največjo koncentracijo zdravilnih učinkovin), jih naberemo in še sveže posredujemo v postopek predelave, vendar nikoli z invazivnimi metodami. Dobljene učinkovine dodajamo v naše pripravke za izdelavo izdelkov za lokalno uporabo ali prehranskih dopolnil.

**V bližnji preteklosti ste preselili del vaše proizvodnje pod piramido. Kakšne prednosti vidite v tej spremembi?**Naše podjetje je zgrajeno po posebnih in natančnih načrtih, že od nekdaj pa velja, da piramida omogoča skladiščenje rastlin v smislu »počitka« in ne »staranja«, vse dokler jih ne uporabimo. Sedaj smo uspeli našo mogočno idejo izgradnje nove piramide uresničiti. V pritličje piramide smo preselili vse naše ekskluzivne tehnologije, stroje, ki smo jih zasnovali in izdelali z namenom obdelave rastlin na različne načine, odvisno od tega, kakšno učinkovino potrebujemo za posamezno linijo proizvodov. Iz rastlin lahko izločimo njihovo organsko tekočino. Dehidriramo jih na 28° C. Uporabljamo tudi ultrazvočne ekstraktorje in kondenzatorje za proizvodnjo ekstraktov in inovativne, posebne naprave za proizvodnjo eteričnih olj (absolute). Na koncu proizvodnega procesa dobimo izdelke s pričakovano in uravnoteženo energijo, ki lahko zadovolji vsako potrebo.

**Življenje ni vedno tako enostavno, kot bi želeli. Kje najpogosteje delamo napake? Imate kakšen nasvet za naše bralce?**

Res je, včasih življenje ni tako preprosto. Menim, da je pomembno, da obnovimo spomin, se ponovno začnemo poslušati v smislu iskanja intuitivnih rešitev, notranjega glasu, ki nam lahko pomaga pri iskanju prave odločitve v različnih življenjskih situacijah: od psihološkega ravnovesja do primerne prehrane in boljšega življenjskega sloga.

**Zakaj bi svetovali uporabo pripravka naravnega izvora pred uporabo drugih, na primer kemično sinteznih zdravil?**   
Vse rastline, če jih obdržimo v naravni obliki, kot nam jih narava nudi, imajo svoj DNK, tako kot ljudje. Zato imajo sposobnost, da vplivajo na celoten organizem pri vzpostavljanju zmanjšanega ali izgubljenega ravnotežja. Sintezno pridelano zdravilo je brez DNK in je bilo običajno izdelano za zdravljenje le enega organa. Človeška bitja pa nismo le skupek organov, oblikovani smo iz množice organov, ki skupaj tvorijo organizem.

**Nekatera prehranska dopolnila lahko vplivajo na zdravila. Ali pomenijo tveganje, če imamo zdravstvene težave ali se odpravljamo na operacijo? Večina prehranskih dopolnil ni preizkušenih v dobi nosečnosti, pri doječih materah ali na otrocih. Kako se izogniti tveganju?**Iz mojih izkušenj lahko samo rečem, da so opozorila pretirana. Če izključimo strupene rastline in še nekatere rastline, ki lahko povzročijo intoleranco ljudem, ki trpijo za sindromom razdražljivega črevesja ali fermentacijo pri uživanju termično obdelane hrane ali preobčutljivost na gluten. Le te pa seveda niso smrtne, običajno povzročajo neprijetnosti samo nekaterim posameznikom, ne pa celotni populaciji.

**Kakšen odgovor bi dali ljudem, ki verjamejo, da zeliščna medicina ni najbolj primerna za evropski način življenja in za spopadanje s sodobnimi boleznimi in težavami?**   
Povabil bi jih k razmisleku, da smo ljudje obkroženi z naravo in da je rastlinski svet osnovno gorivo za naše telo in naše življenje. Prehranska dopolnila in zeliščna medicina niso zdravila, ampak naravna sredstva, ki pomagajo ohranjati naše zdravje.

**V središču pozornosti bi moral vedno biti pacient, njegove težave in vsa pomoč, ki jo lahko dobi od zdravnika. V Sloveniji je uradna medicina še vedno precej zadržana in sumničava do komplementarne oziroma integrativne medicine. Kakšen pogled imate vi na takšno sprejemanje stvarnosti?**

To je po mojem mnenju naša skupna težava. Zdravnike uradne medicine bi povabil, naj prisluhnejo strokovnjakom, ki delujejo na naravnem področju, tako kot mi prisluhnemo njim. Pomembno bi jih bilo spomniti, da je pomanjkanje zelenja pomanjkanje življenja. Zdi se mi precej nespametno, da v proizvodnji posnemajo rastline ali zajamejo eno samo učinkovino, misleč, da je odgovorna za farmakološko delovanja. Te rastline so v naravi že na voljo in so veliko bolj učinkovite v svoji celosti. Rad povem primer: če potrebujemo avto, da bi prišli na neko mesto, potrebujemo cel avto, ne pa samo koles ali motor avta.

**Ljudje nismo le živa bitja s telesom, imamo tudi dušo in duh. Kaj je glavni razlog za nastanek bolezni – od kod izvirajo?**

Seveda, človek je kombinacija vseh treh. Po mojem mnenju najprej lahko poskrbimo za razumevanje pomembnosti telesnega zdravja, nato se moramo vprašati, kako lahko svoje zdravje ohranjamo, npr. s pravo kombinacijo telesne aktivnosti in izbire prehrane, ki je za vsakega posameznika drugačna. Potem je pomembno, da sledimo naši energetski orientaciji in naši psihični občutljivosti. Da živimo čustva, s katerimi odkrivamo in prehajamo v tiste subtilne, zelo čustvene in vibracijske plasti, katerih zametki so v našem spominu že ob rojstvu, saj imamo ob rojstvu spomin, ki nosi vse sledi našega značaja.

**Vedno bolj smo odtujeni od narave? Kakšen nasvet lahko daste sodobnemu človeku - kako živeti bolj uravnoteženo življenje?**   
Menim, da je ključnega pomena, da ohranimo svojo osebnost, uporabljamo svoj instinkt in se distanciramo od egoizma, ki ga povzroča denar. Le to namreč spodkopava našo harmonijo, nas oddaljuje od temeljnih vrednot v življenju kot so ljubezen, družina in pošteno delo, s pomočjo katerih lahko zdravo odraščamo in pridobivamo nove izkušnje. Dar življenja je vendarle enkraten.